
Ante Nazor 


KONTINUITET VELIKOSRPSKE 
IDEOLOGIJE KAO UZROK RATA U 
HRVATSKOJ 1990-ih 


Uvod 


Kada govore o Domovinskom ratu, mediji u Hrvatskoj uglavnom zanemaruju 
najvažnije pitanje: tko je odgovoran za rat, odnosno tko je započeo rat, tko je agre- 
sor? Kad se u medijima pojavi i takvo pitanje, odgovor najčešće ide u smjeru rela- 
tivizacije odgovornosti za rat i pokušaja izjednačivanja krivnje. Pritom se izbjegava 
odrediti što je uzrok ratu a što su njegove posljedice, odnosno prikazati kronolo- 
gija događaja i činjenice koje pokazuju da je nešto planirano neovisno o potezima 
druge (,protivničke“) strane. Takvi pokušaji relativizacije mogu se sažeti u reče- 
nici ,da je rat uzrokovao konglomerat loših politika na prostoru bivše Jugoslavije“. 
Znači, podjednako su kriva vodstva Srbije, Crne Gore i Hrvatske, pa i Slovenije 
i BiH. Nasuprot tome stoji tvrdnja ,da je rat uzrokovao kontinuitet velikosrpske 
politike“. Pregled velikosrpskih projekata od 19. stoljeća i izvori za razdoblje 1980- 
-ih i 1990-ih govore u prilog tomu. 


Osvrt na pojedine velikosrpske projekte iz 19. stoljeća 


Među velikosrpskim projektima iz 19. stoljeća svojom važnošću izdvajaju se 
spis Vuka Stefanovića Karadžića ,Srbi svi i svuda“ (1836.), , Načertanije“ (1844.) 
Ilije Garašanina i ,Etnografska karta srpskih zemalja“ (1891.). 

Vuk St. Karadžić (Tršić 1787. — Beč 1864.) navodi da je spis ,Srbi svi i svuda“ 
napisao 1836. Objavljen je 1849. u Beču, u zborniku njegovih radova Kovčežić 
za istoriju, jezik i običaje Srba sva tri zakona. To je politički program koji se zbog 
svoga sadržaja i navedenih strateških ciljeva drži najpoznatijim spisom srpske na- 
cionalne ideologije 19. stoljeća. Iako u njemu ne rabi termine ,velikosrpski“ ili 
»svesrpski“, uvjerenje da je pronašao najlakši način kako ,posrbiti“ najprije Hrvate 
i muslimane u Bosni i Hercegovini, a zatim Hrvate na jadranskoj obali u Dalma- 
ciji, u Srijemu, Slavoniji, Lici i Hrvatsko-slavonskoj Vojnoj krajini, pokazuje da 
je Vuk Karadžić razmišljao u tom smjeru, odnosno da sadržaj njegova spisa teži 
zadovoljenju tih političkih ili nacionalnih ciljeva. On je svoju zamišljenu veliku 
srpsku državu, s tri različita ,zakona“ — grčkim, rimskim (,rimski Srbi“) i islam- 
skim (islamski Srbi“), tj. s tri različite vjeroispovijesti (pravoslavnom, katoličkom 
i islamskom) — planirao na području jurisdikcije Pećke patrijaršije, uključujući 
u njezin okvir novu vlaško-srpsku zajednicu nastalu tijekom turske, austrijske i 
mletačke kolonizacije. Međutim, u svoj projekt ,Velike Srbije“ on je unio potpuno 
nove etničke sastavnice: sve muslimane i gotovo sve Hrvate, osim na području 
Zagrebačke, Varaždinske i Križevačke županije, u kojima je prevladavao kajkav- 
ski govor, različit od ,srpskoga štokavskoga“. Time je doslovno prihvatio načela 

Pećke patrijaršije: ,tamo gdje su parohije SPC-a, tamo su i srpske zemlje“. Znajući 
da njegov plan nema uporište u povijesnom i državnom pravu, on je kao filolog 
granice ,Velike Srbije“ odredio na temelju jezika, tvrdeći da njegov narod, sva tri 
»zakona“, govori jednim (srpskim) jezikom. Prema tome, srpsko narodno ime i 
srpski jezik zamislio je kao zajedničko etničko određenje za pripadnike svih triju 
(grčkog, rimskog i islamskog) ,zakona“. Njegov naslov ,Srbi svi i svuda“, u praksi 
je značio da se Srbi, kojih je prema Karadžićevim navodima bilo 5 milijuna, prosti- 
ru od Kosova i Albanije, istočnom obalom Jadrana gotovo do Trsta te od ,Osijeka 
do Sentandrije“ u blizini Budimpešte: ,današnja Srbija“ s Kosovom i Metohijom, 
zatim Bosna i Hercegovina, Zeta, Crna Gora, Banat, Bačka, Srijem, desno Podu- 
navlje od Osijeka do Sentandrije, Slavonija, Hrvatska (Turska i Austrijska krajina), 
Dalmacija, cijelo Jadransko primorje (gotovo od Trsta do Bojane“) te Arnautska 
(Albanija) i Makedonija. Istodobno, u tom projektu ne postoje Hrvati i muslima- 
ni, oni moraju biti posrbljeni (Valentić, 2010., 24-27). 

Spis ,Načertanije“, koji govori o ,programu spoljašne i nacionalne politike“ 
Srbije krajem 1844., napisao je Ilija Garašanin (1812.—1874.) pod utjecajem polj- 
ske emigracije odnosno na temelju ,Savjeta“ Adama Jurja Czartoryskog i ,Plana“ 
Franje Zacha iz 1843., koji je preradio. Tako, nasuprot Zachovoj zamisli da je 
»osnovna čerta i temelj srbske politike, da ona mora biti južnoslavenska“, Garaša- 
nin u spisu kao cilj navodi obnovu srpskog carstva na podlozi srpskoga državnoga 
i povijesnoga prava, kao i srednjovjekovne srpske tradicije te traži ,sojedinjenje 
vascijeloga Srbstva“, s teritorijem koji je 1836. opisao Vuk Karadžić. Za razliku od 
Karadžića, koji je u planiranom sjedinjenju isticao važnost Hrvatske, Garašanin 
je, uz strateški interes Srbije za područjem Bosne i Hercegovine te Crne Gore i 
sjeverne Albanije, isticao važnost Bugarske. Razmatrajući buduće odnose prema 
Bosni i Hercegovini, Garašanin je predložio najpovoljnija sredstva i načine kako bi 
se narodi tih zemalja mekom asimilacijom priljubili Srbiji (Valentić, 2010., 29-31). 

Karadžićevo ,posrbljivanje“ tuđih zemalja i Garašaninovo sjedinjenje ,vasce- 
log“ srpskog naroda postat će glavni ciljevi srpske političke ideologije u 19. stoljeću 
i temelj za planirano ostvarenje ,viših srpskih ciljeva“ odnosno ideje ,velike Srbije“ 
u 20. stoljeću. 

Deset godina nakon što je Kneževina Srbija dobila status Kraljevine (1882.) 
javno je objavljen treći velikosrpski projekt ,Etnografska karta srpskih zemalja“ 
(1892.), s ciljem da se europskoj diplomaciji prikažu etničke granice srpskoga na- 
roda. Tome je prethodilo burno razdoblje: ustanak u Bosni i Hercegovini (1875.); 
Sanstefanski mir (ožujak 1878.) kojim je završen rusko-turski rat; Berlinski kon- 
gres (lipanj — srpanj 1878.) na kojem je Austro-Ugarskoj odobrena okupacija Bosne 
i Hercegovine, a Srbiji, Crnoj Gori, Grčkoj i Rumunjskoj te Bugarskoj potvrđena 
neovisnost; uza to, Srbiji je omogućeno proširenje za oko 11.000 km“ prema Bu- 
garskoj (od rijeke Ibra i dolinom Južne Morave preko Kruševca do Niša), ali je 
zaustavljen pokušaj njezina prelaska preko Drine i pripajanje BiH, čije je područje 
bilo od strateškoga značaja za ostvarenje Karadžićeva i Garašaninova velikosrp- 
skoga projekta; katastrofalan poraz svih srpskih aspiracija prema Bugarskoj koje 
je formulirao Ilija Garašanin 1844., otvaranje makedonskoga pitanja zbog isto- 
vjetnih bugarskih aspiracija prema Makedoniji, koju beogradski politički krugovi 
drže ,Južnom Srbijom“ pitanje ,Stare Srbije“, tj. oslobođenje Kosova; rumelijsko 

pitanje i Srpsko-bugarski rat, u kojem je srpska vojska teško poražena na Slivnici 
(1885.) te obilježavanje 500. godišnjice Kosovske bitke (1889.). Od poraza na Sliv- 
nici 1885. novi velikosrpski projekti napuštaju Garašaninove planove na bugar- 
skom etničkom području i glavninu svojih teritorijalnih pretenzija usmjeravaju na 
zapad preko Drine te na sjever preko Dunava i Vukovara (Valentić, 2010., 32-35). 

U takvim okolnostima nastao je spomenuti treći velikosrpski projekt ,Etno- 
grafska karta srpskih zemalja“, koji formalno potpisuje Srpska omladina Velike 
škole u Beogradu. Izrađen je ,na Vidov-dan“ 1891. u Beogradu, a objavljen iduće 
godine u Prosvetnom glasniku, službenom glasilu Ministarstva prosvete i crkve- 
nih poslova Kraljevine Srbije. Na ,Etnografskoj karti srpskih zemalja“ zapadne 
zemlje obilježene su kao isključiva područja ,srpskih pretenzija“ koja bi srpskom 
narodu mogla osigurati potpunu ekonomsku i političku nezavisnost. Prostiru se 
od Drine i Boke na Jadranu preko hrvatskih jadranskih luka i otoka do rijeke 
Raše u Istri. Odatle prate zapadno područje Hrvatske do Varaždina na sjeveru, 
a zatim sjevernom obalom Drave nova granična crta izbija na Baranju, Pečuh i 
Tisu, uzimajući cijelu Bačku, te preko Tamiša zadire u Banat i ide prema Vršcu i 
Dunavu. U njezinim kartografskim legendama nabrojeni su svi narodi koji žive na 
područjima ,srpskih zemalja“ (Srbi, Grci, Rumunji, Albanci, Makedonci, Bugari, 
Muslimani, Mađari, Slovenci), jedino nema Hrvata. S obzirom na navedeno, može 
se primijetiti da je nizom lažnih podataka, navoda i zemljovida srpska diplomacija 
u 19. stoljeću nastojala obmanuti europsku javnost i svoje teritorijalne pretenzije 
na prekodrinske zemlje prikazati kao sjedinjenje srpskih zemalja“, a Veliku Srbi- 
ju“ kao čimbenika mira, stabilnosti i gospodarskoga napretka na Balkanu poslije 
povlačenja Turskog Carstva (Valentić, 2010., 38-40). 

U vrijeme objavljivanja trećeg velikosrpskog projekta srpske novine Srbobran 
(25. 3. 1892.), koje su izlazile u Zagrebu, upozorile su (može se reći i s dozom pri- 
jetnje) hrvatske političare: ,Ne dirajte nam ni za živu glavu u kolijevku Srpstva, 
Bosnu i Hercegovinu i ne vrijeđajte nam Srpstvo u Dalmaciji i Boki srpskoj“. Ve- 
likosrpski ideolozi navodili su da je BiH,' kao i Makedonija, povijesno i narodno- 
sno isključivo srpska zemlja, a njezini stanovnici Srbi, bez obzira na njihovu vjeru 


(Valentić, 2010., 36). 


Osvrt na pojedine velikosrpske projekte iz 20. stoljeća 


Među velikosrpskim projektima iz 20. stoljeća znakoviti su ,,Srpska Krajina — 
Srbi u našim sjeverozapadnim pokrajinama“ (Zagreb, 1939.), ,Homogena Srbija“ 
Stevana Moljevića (1941.) i ,Srbi i srpske zemlje — etnografski problem srpskog 
naroda“ Milutina Nedića (1942.). 

Početkom 20. stoljeća srpski tisak u Hrvatskoj nastavio je promovirati smjer- 
nice velikosrpskog projekta o ,zapadnim srpskim zemljama“. Tako je Srbobran u 
Zagrebu godinama ,dokazivao“ da, primjerice, Srijem nikada nije pripadao Kra- 


1 Bosna i Hercegovina imala je 1879. godine 1.158.164 stanovnika. Od tog broja bilo je pravoslavnih 
42,88% (496.761); muslimana 38,73% (448.613); katolika 18,8% (209.391); Židova 0,29% (3426) i ostalih 
0,02% (249) (Valentić, 2010., 36). 

ljevini Hrvatskoj ili da su Lika, Krajina, Slavonija, Dalmacija, Dubrovnik, Bosna i 
Hercegovina samo dijelovi ,srpskih zemalja“. U Srbobranu je 1902. objavljen izni- 
mno huškački i protuhrvatski članak Nikole Stojanovića, predsjednika srpskoga 
studentskoga društva ,Zora“ u Beču, u kojem se Hrvatima odriče status naroda 
i najavljuje njihovo potpuno istrebljenje. Autor Hrvate smatra idealnim robovima 
i slugama ponosnoga i jakoga (srpskoga) naroda, bez nacionalne svijesti, vlastitog 
jezika, kulture, književnosti i slikarstva, koji ,primaju strance raširenih ruku i 
puštaju ih da ih oni vode“. Dio članka ,Srbi i Hrvati“ s genocidnim pozivom Sr- 
bima na istrebljenje (,istragu“) Hrvata glasi: ,Ta se borba mora voditi “do istrage 
naše ili vaše. Jedna stranka mora podleći. Da će to biti Hrvati, garantuje nam 
njihova manjina, geografski položaj, okolnost, što žive svuda pomešani sa Srbi- 
ma, i proces opšte evolucije, po kome ideja Srpstva znači napredak“. Objavljivanje 
spomenutoga članka s pozivom na istrebljenje Hrvata izazvalo je u Zagrebu (1. 
rujna 1902.) žestoke protusrpske demonstracije i napade na kuće, dućane i drugu 
imovinu srpskih trgovaca, u kojima je uhićeno i osuđeno oko 100 ljudi (Valentić, 
2010., 40-41). 

Politička kriza koju je aneksijom Bosne i Hercegovine (1908.), bez konzulta- 
cije s drugim silama, izazvala Austro-Ugarska, bila je uvod u nove ratove za pro- 
širenje teritorija. Veliki ustanak Albanaca protiv Turske 1911. ubrzao je dogovor 
između nesložnih balkanskih država o interesnim zonama i podjeli teritorija. Srbi 
su u Prvom balkanskom ratu ušli u Skopje (1912.) i susreli se s Crnogorcima u 
Novom Pazaru. Put prema Jadranskom moru preko albanskih planina zapriječile 
su Srbiji velike sile osnivanjem nove države Albanije na području između planina i 
Jadrana. Uza to, odlukama Londonskog ugovora (1912.) i Kosovo je, uz već osvoje- 
nu Makedoniju, dodijeljeno Srbiji. Nezadovoljna odlukama Londonskog kongresa, 
Bugarska je pokrenula protiv Srbije nov, Drugi balkanski rat, koji je završio Buku- 
reštanskim mirom u kolovozu 1913. godine. Srbija je dobila čak 40.000 km? no- 
voga teritorija, uključujući Kosovo (,,Staru Srbiju“). Prema prvom jugoslavenskom 
popisu stanovništva (1921.) na Kosovu je tada živjelo samo 21% Srba od ukupno 
439.000 stanovnika što je očito bila posljedica dviju velikih seoba Srba s Kosova 
(1690. i 1737.) (Valentić, 2010., 39). 

Stvaranje Kraljevine Srba, Hrvata i Slovenaca (1918.), odnosno Kraljevine Ju- 
goslavije (od 1929.), Srbi su većinom doživjeli kao realizaciju velikosrpskih proje- 
kata iz 19. stoljeća jer su se sve ,srpske zemlje“ uglavnom našle u granicama jedne 
države. Započelo je prekrajanje povijesnih granica Hrvatske i proces srbizacije, 
posebice na istoku današnje Hrvatske, u Srijemskoj županiji. U njoj su, u 25 novih 
srpskih naselja (od toga 15 na zemlji grofa Eltza), tijekom 1919. i 1920. naselje- 
ni Srbi iz Srbije, Like i BiH te Crnogorci, a od oko 1000 koloniziranih obitelji 
samo su dvije bile katoličke vjere (Hrvati)! Novim ,Zakonom o nazivu i podeli 
Kraljevine na upravna područja“ (1929.), kojim je Jugoslavija podijeljena na devet 
banovina, područje Hrvatske dobilo je dvije banovine (Savsku i Primorsku), ali je 
Hrvatskoj oduzet cijeli Srijem, zajedno sa Zemunom (to je područje dijelom uklju- 
čeno u Drinsku banovinu, sa sjedištem u Sarajevu, a dijelom u Dunavsku banovi- 
nu, sa sjedištem u Novom Sadu), a na jugu cijelo dubrovačko područje s Pelješcem 
i otokom Korčulom (kao i Bokokotorski kotar 1922., ono je priključeno Zetskoj 
banovini). Tako je, odvojen od svoga prirodnoga i povijesnoga sklopa šire Slavoni- 

je, nestao povijesni Srijem kao cjelina koja je stoljećima bila jedinstveno područje 
Hrvatske. Prvom izmjenom Zakona o podjeli Kraljevine Jugoslavije, koja je zbog 
velikog otpora iz Zagreba odobrena 1931., Srijemu su vraćena samo tri kotara u 
najzapadnijem dijelu (Vukovar, Vinkovci i Zupanja). Također, vlada u Beogradu je 
Primorskoj banovini tada vratila otok Korčulu, ali su Ličko Petrovo Selo i Zavalje 
otrgnuti Hrvatskoj i priključeni Bihaćkom kotaru u Vrbaskoj banovini (Valentić, 
2010., 45-46). 

Ubojstvo hrvatskih zastupnika u beogradskom parlamentu 1928. radika- 
liziralo je hrvatsko pitanje. Okupljeni oko Hrvatske seljačke stranke, Hrvati su 
postigli uspjeh na parlamentarnim izborima 11. prosinca 1938. i isprovocirali 
hrvatsko-srpske pregovore oko preustroja države kao uvjet ostanka u njoj. Tako 
je, dogovorom novoga mandatara vlade D. Cvetkovića i vode Hrvatske seljačke 
stranke V. Mačeka, 26. kolovoza 1939. stvorena Banovina Hrvatska. Obuhvatila 
je Savsku i Primorsku banovinu, odnosno kotareve Mostar, Neum, Stolac, Livno, 
Duvno (Tomislavgrad), Kupres, Ramu i gornji poneretvanski kraj s Konjicem te 
Bugojnom, potom Iravnik i Fojnicu u Bosni te tri kotara u Posavini (Brčko, Gra- 


o 
1 —————— > 


Zemljovid Banovine Hrvatske 


Izvor: Ljubo Boban (1993.), Croatian Borders 1918-1993, Zagreb, Školska knjiga - HAZU, 43. 

dačac i Derventa). U Srijemu su vraćena samo dva kotara (Šid i Ilok), a na krajnjem 
jugu kotar Dubrovnik. Izvan granica Banovine Hrvatske ostala su od Talijana 
okupirana hrvatska područja u Dalmaciji, Istri i na Kvarneru te dio primorja od 
Boke kotorske do Spiča (sjeverozapadni dio Bara), zatim kotar Dvor na Uni. Teri- 
torij Banovine Hrvatske nije obuhvatio ni zatraženo područje između rijeka Une 
i Vrbasa, tzv. Tursku Hrvatsku (od sredine 19. stoljeća Bosanska krajina), a ni 
istočni Srijem sa Zemunom i Petrovaradinom. Prema popisu stanovništva iz 1931. 
Banovina Hrvatska obuhvaćala je 65.456 km? i 4.024.601 stanovnika; od toga 
broja bilo je 70,1% Hrvata, 19,1% Srba, 3,65 muslimana i 7,2% ostalih stanovnika 
(Valentić, 2010., 46). 

Istodobno s pregovorima Cvetković-Maček, u očitom dosluhu s beogradskim 
vojnim krugovima i SPC-om, Srbi u Hrvatskoj zatražili su stvaranje posebne srp- 
ske teritorijalne i političke jedinice pod nazivom ,Krajina“. Cilj takvoga zahtjeva 
bio je zaustaviti ujedinjenje hrvatskih zemalja u političku i gospodarsku zajed- 
nicu te spriječiti osnivanje Banovine Hrvatske i stvaranje njezine središnje vlasti 
sa Saborom u Zagrebu. Srpski pokret za stvaranje Krajine“, u prvoj Jugoslaviji, 
počeo je s osnivanjem udruženja ,Krajina“ u Zagrebu, 10. veljače 1939. godine. 
Prema posebnom naputku — Krajina, Srbi u našim sjevero-zapadnim pokrajinama, 
tiskanom 1939. u Srpskoj zadružnoj štampariji u Zagrebu, glavni grad nove srpske 
»oblasti“ (,srpskih zemalja u Hrvatskoj“) trebao je biti Bihać, kao ,geografski 
centar Krajine“, u kojem treba podići kulturne, prosvjetne, privredne i nacionalne 
centre nove srpske »oblasti“: ,U toj oblasti Bihać je geografski centar, a za najkraće 
vrijeme postaće i centar saobraćajni te vrlo važna raskrsnica željezničkih pruga, 
koje će vezati Split i Šibenik preko Bosanskog Novog, Banjaluke, Doboja, Tuzle, 
Zvornika i Valjeva sa Beogradom, a s druge strane Split i Šibenik, preko Bihaća, 
Karlovca i Metlike sa Ljubljanom i Slovenijom. Sve su te pruge u gradnji i brzo 
će biti gotove. U isti mah vezaće se Bihać još jednom željezničkom prugom preko 
Plitvičkih jezera i Vrhovina sa tzv. ličkom željeznicom. Prema tome Bihać sigurno 
ide u susret sjajnoj budućnosti i velikom prosperitetu. On će, bez sumnje, vršiti 
značajan uticaj na čitavu oblast, pa bi već sada trebalo poduzeti sve što je potrebno 
i što je najviše moguće, da se Bihać počme izgrađivati i kao kulturno-prosvjetni, 
privredni i nacionalni centar, te — naše — u svakom pogledu značajne oblasti. A Bi- 
hać ima sve uslove da postane takav centar!“ Činjenicu da u Bihaću, koji se navodi 
kao središte nove oblasti, ne živi većinsko srpsko stanovništvo, autori naputka pla- 
nirali su promijeniti, što nasilnim putem, što naseljavanjem, tako da bi ,prva briga 
udruženja bila da se što jače povežu krajevi iz vrbaske, savske i primorske banovine 
u kojima su Srbi u većini i okupe oko Bihaća. Sve drugo će — vjerovatno — ići lakše. 
Uspjeh će zavisiti od samih ljudi, njihove spretnosti i razumijevanja, njihove dobre 
volje i ljubavi prema samoj stvari“ (Valentić, 2010., 47-48, 338-341). 

Bihać je i u srpskoj agresiji na RH i BiH 1990-ih bio strateški važan za ostva- 
renje glavnoga cilja velikosrpske politike — da svi Srbi žive u jednoj državi, čija 
je zapadna granica duboko na teritoriju Republike Hrvatske. Prema zamisli veli- 
kosrpskih stratega, preko Bihaća trebala je voditi glavna komunikacija kojom bi 
»Zapadni“ srpski teritoriji bili povezani sa Srbijom, magistralna pruga, popularno 
nazvana ,pruga 5 B“ (Benkovac — Bihać — Banja Luka — Brčko — Bijeljina; dakako, 
podrazumijeva se da je konačna odrednica te pruge Beograd, pa se može govoriti i 

o »pruzi 6 B“) (Dokumenti 2011., knjiga 10, dok. 120, str. 275). Stoga su za Bihać 
1994. i 1995. srpske snage (uz savezništvo sa snagama AP Zapadna Bosna Fikreta 
Abdića) vodile teške borbe protiv 5. korpusa Armije BiH (i 101. pukovnije HVO- 
-a). S obzirom na nadmoć srpskih snaga, Bihać bi bio osvojen da ga pokretanjem 
oslobodilačkih operacija nisu spašavale hrvatske snage (, Zima “94.* u studenom/ 
prosincu 1994. te ,Ljeto '95.* krajem srpnja 1995. i ,Oluja“ početkom kolovoza 
1995.) 

Anonimna brošura Krajina, Srbi u našim sjevero-zapadnim pokrajinama (Za- 
greb, 1939.), uz ciljeve i program, donosi i statističke tablice stanovništva sa ze- 
mljovidom , Krajine“ i grafički prikaz postotka Srba u navedenim općinama ,Kra- 
jine“. Kao nova srpska teritorijalna jedinica Jugoslavije, ,Krajina“ bi obuhvatila 
»srpske“ kotareve (,srezove“) u Savskoj i Vrbaskoj banovini (ovdje se ne navodi 
područje istočne Slavonije, Baranje i zapadnog Srijema, jer se govori samo o ,sje- 
vero-zapadnim područjima srpske Krajine“): 

a) Savska banovina: Kostajnički, Petrinjski, Glinski, Vrginmoski, Vojnički, 
Slunjski, Korenički, Udbinski, Donjolapački i Gračački kotar. Na te se kotareve 
naslanjaju još Gospićki i Otočki kotar, a ,znatnim dijelom i ogulinski srez“; 

b) Primorska banovina: Kninski i Benkovački kotar; 

c) Prema priloženoj karti ,Krajine“ u novu ,srpsku oblast“ ulaze još i slavon- 
ski kotarevi: Okučanski, Novogradiški, Pakrački, Požeški, Daruvarski, Slatinski, 
Grubišnopoljski, Bjelovarski i Virovitički; 

d) Vrbaska banovina: Dubički, Bosanskonovski, Dvorski, Bosanskokrupski, 
Bihaćki, Bosanskopetrovački i Bosanskograhovski (Valentić, 2010., 48, 338). 

Spomenuti kotarevi navedeni u točkama A i B gotovo su identični području 
općina koje je vodstvo pobunjenih Srba u Hrvatskoj već 1. travnja 1991. navelo 
kao dio ,SAO Krajine“ (razlikuju se u spomenu dva kotara) i u ,Odluci o prisaje- 
dinjenju SAO Krajine Republici Srbiji“, donesenoj toga dana u Korenici, proglasilo 
»sastavnim dijelom jedinstvene državne teritorije Republike Srbije“ (Dokumenti 
2007., knjiga 2, dok. 75).* Spomenutu odluku je, nakon nelegalnog ,referenduma 
za prisajedinjenje“ (održanog 12. svibnja 1991.), potvrdila , Skupština SAO Kraji- 
ne“ 16. svibnja 1991. (Barić, 2005., 102), navodeći da ,teritoriju SAO Krajine čine 
opštine: Knin, Benkovac, Obrovac, Gračac, Donji Lapac, Korenica, Kostajnica, 
Vojnić, Vrginmost, Glina, Dvor na Uni, Zajednica mjesnih zajednica s većinskim 
srpskim stanovništvom opštine Petrinja i Sisak i sva srpska naselja koja su se pripo- 


2 »Izvršno vijeće Srpske Autonomne Oblasti Krajina na sjednici održanoj 01. aprila 1991. godine donosi 
ODLUKU o prisajedinjenju Srpske Autonomne Oblasti Krajina Republici Srbiji: Srpska Autonomna 
Oblast Krajina prisajedinjuje se Republici Srbiji (Član 1.); Stupanjem na snagu ove Odluke teritorija 
Srpske Autonomne Oblasti Krajina postaje sastavni dio jedinstvene državne teritorije Republike Srbije 
(..) (Član 2.); Statut Srpske Autonomne Oblasti Krajine kao i ostali pravni propisi koji važe na njenoj 
teritoriji uskladit će se na osnovu ove Odluke sa Ustavom Republike Srbije u roku od 30 dana od dana 
donošenja Odluke (Član 3.); Teritoriji Srpske Autonomne Oblasti Krajine koja ovom Odlukom ulazi u 
sastav jedinstvene državne teritorije Republike Srbije čine opštine Knin, Benkovac, Obrovac, Gračac, 
Donji Lapac, Korenica, Vojnić, Vrginmost, Glina, Dvor na Uni, Kostajnica, Petrinja, Pakrac. U sastav 
ove teritorije ulaze i sva srpska naselja koja su se pripojila jednoj od ovih opština i ona koja se ubuduće 
izjasne za pripajanje u procesu razgraničenja (Član 4.)“ (Dokumenti 2007., knjiga 2, dok. 75, str. 160, 
161). 

jila jednoj od navedenih opština, kao i ona naselja koja se ubuduće izjasne za pripa- 
janje u procesu razgraničenja (član 2)“ te da je ,teritorija SAO Krajine sastavni dio 
jedinstvene državne teritorije Republike Srbije (član 3)“ (Glasnik Krajine, broj 3, 
str. 123). Otprilike isti teritorij naveden je i nakon proglašenja ,Republike Srpske 
Krajine“ (19. prosinca 1991.), u ,Zakonu o privremenoj teritorijalnoj organizaciji 
RSK“ donesenom 6. veljače 1992. na sjednici ,Vlade RSK“ u Kninu (Dokumenti 
2008., knjiga 4, dok. 26).* Zapadni dio teritorija ,RSK“ (sjeverna Dalmacija, Lika, 
Kordun, Banovina i zapadna Slavonija) činio je 85% njezine ukupne površine, a 
preostalih 15% površine činila je ,, Srpska oblast Slavonija (istočna, op. a.), Baranja 
i Zapadni Srijem“ (općine Beli Manastir i Vukovar, te novoutemeljene općine Dalj, 
Mirkovci i Tenja). ,Srpsku oblast Zapadna Slavonija“ činile su općine Okučani 
(novoformirana od ,srpskog istorijskog i etničkog prostora Novske i Nove Gra- 
diške“) i Pakrac (,čija je površina delom na teritoriji Hrvatske“), a krajinske vlasti 
smatrale su da ,RSK“ čine i općine Daruvar, Grubišno Polje i Podravska Slatina 
(Barić, 2005., 171-175). Takvo teritorijalno ustrojstvo nove srpske države u zapad- 
noj Slavoniji, kakvo je zamislilo vodstvo ,RSK“ 1990-ih, uglavnom je obuhvatilo 
područje ,slavonskih kotareva“ navedenih u točki C brošure Krajina iz 1939. go- 
dine. 


Prema tome, područje navedeno u brošuri 1939. gotovo je identično području 
koje će 1990-ih obuhvatiti samoproglašena ,SAO Krajina“, odnosno ,RSK“ (ne 
računajući područje istočne Slavonije, Baranje i zapadnog Srijema), kao zapadna 
granica ,Velike Srbije“, samo što je 1990. i 1991. za glavni grad ,SAO Krajine“, 
odnosno ,Republike Srpske Krajine“, određen Knin, a potom je 1995. glavni grad 
planirane ,Ujedinjene Republike Srpske“ (okupirana područja u RH i BiH) tre- 
bala postati Banja Luka, dok je 1939. kao glavni grad bio predviđen Bihać! Isto- 
dobno, područje spomenutih kotareva (,,srezova“) koji se 1939. spominju kao dio 
jedinstvene ,Krajine“ (ovdje navedeni u točkama od A do C), tijekom srpske agre- 
sije 1990-ih u potpunosti ili dijelom bilo je pod nadzorom srpskih snaga kao dio 
planirane ,Ujedinjene Republike Srpske“ (proglašenje te ujedinjene srpske države 
spriječeno je operacijom ,Oluja“ i pobjedom hrvatskih snaga na SVK u kolovozu 
1995.) 

S obzirom na navode dijela Srba u Hrvatskoj da su se 1990. i 1991. pobunili 
protiv nove hrvatske vlasti jer je nastavljala politiku ustaške Nezavisne Države Hr- 
vatske (NDH) iz Drugog svjetskog rata, navedena kronologija stvaranja srpskoga 
pokreta i oblasti ,Krajina“ 1939. pokazuje da se dio Srba u Hrvatskoj pobunio 
protiv hrvatske vlasti i prije nego što je proglašena NDH, odnosno prije nego što 
su na vlast u Hrvatskoj došle ustaše i poglavnik Ante Pavelić. Dakle, uzrok pobune 


3 Na sjednici održanoj 6. veljače 1992. u Kninu ,Vlada RSK“ usvojila je Zakon o privremenoj teritorijalnoj 
organizaciji RSK kojim je utvrđeno ,da teritoriju RSK čine teritorije slijedećih opština: Knin, Benko- 
vac, Obrovac, Gračac, D. Lapac, Korenica, Slunj, Vojnić, Vrginmost, Glina, Dvor, Kostajnica, Petrinja, 
Gospić Istok, Medak, Teslingrad, Vrhovine, Plaški, Karlovac - Krnjak, Sisak - Caprag, Okučani, Vrli- 
ka, Bratiškovci - Skradin, Zemunik Gornji - Smoković, Petrovo Polje - Drniš, Perjasica. Zakonom je 
također utvrđeno da grupe naselja koja su po ranijoj teritorijalnoj organizaciji činila područja opštine 
kao što su: Kistanje, Srb, Udbina, Plitvice, Topusko, Dubica, ili koja druga mogu pokrenuti postupak za 
dopunu ovog Zakona u smislu da se i ta područja organizuju kao opštine“ (Dokumenti 2008., knjiga 4, 
dok. 26, str. 82). 

dijela Srba u Hrvatskoj 1939. bila je velikosrpska politika čiji je cilj bio sprječavanje 
stvaranja autonomne hrvatske jedinice u Jugoslaviji (Banovine Hrvatske) i pripaja- 
nje dijela hrvatskoga teritorija srpskom dijelu države. Jednako tako, uzrok oružane 
pobune dijela Srba u Hrvatskoj 1990. bilo je pripajanje dijelova hrvatskog teritorija 
Srbiji i njihovo neprihvaćanje demokratski izabrane hrvatske vlasti, odnosno života 
u neovisnoj Hrvatskoj. Gotovo istovjetni ciljevi 1939. i 1990-ih (pripajanje dijela 
hrvatskoga teritorija Srbiji i neprihvaćanje hrvatske vlasti) potvrđuju kontinuitet 
takve, velikosrpske politike. 

Stvaranje Banovine Hrvatske pokrenulo je stvaranje novoga srpskoga pokreta 
u Hrvatskoj simboličnog imena ,Srbi na okup“, koji su podupirali vojska Kralje- 
vine Jugoslavije i SPC (jednako kao i 1990-ih JNA, odnosno Vojska Jugoslavije 
i SPC, dakako, i srbijansko vodstvo). Pokret je prirodno izniknuo iz projekta o 
utemeljenju ,Srpske krajine“ kao posebne teritorijalne ,oblasti“ koja bi okupila sve 
Srbe u Hrvatskoj i zapadnoj Bosni. Povjerljivi izvještaji kotarskih načelnika insti- 
tucijama vlasti Banovine Hrvatske već u ožujku 1940. govore da je pokret ,Srbi 
na okup“ za stvaranje Srpske krajine počeo djelovati tijekom studenog i prosinca 
1939., osobito u Kninu i Vukovaru. Njegov zajednički cilj bilo je odcjepljenje po- 
jedinih kotareva s područja Banovine Hrvatske i njihovo pripojenje Vrbaskoj ba- 
novini, a preko nje Srbiji, ili izravno pripojenje Srbiji kotareva u istočnoj Slavoniji 
i Srijemu. Prema opširnom izvješću vukovarskoga poglavarstva gradske policije, 
najviše ekstremne, šovinističke psihoze stvarali su upravni odbori srpskih crkvenih 
općina u Vukovaru, Irpinji, Negoslavcima, Boboti, Gabošu i Mikluševcima — sve 
općine Vukovarskoga kotara, zatim u Dalju, Bijelom Brdu i Erdutu u Osječkom 
kotaru (spomenuta mjesta opet se u sličnom kontekstu spominju 1990-ih!). Zahti- 
jevalo se uglavnom odcjepljenje od Hrvatske. U tu svrhu šireni su brojni letci s nat- 
pisom ,Braćo Srbi na okup“ (Valentić, 2010., 48-49). Sve to podsjeća na ponašanje 
srpskih ekstremista u Hrvatskoj nakon što je 1990. započelo stvaranje samostalne 
hrvatske države. 

S obzirom na činjenicu da je već 1939., dakle prije uspostave Nezavisne Dr- 
žave Hrvatske, dio Srba u Hrvatskoj bio spreman s vlastima u Srbiji, beogradskim 
vojnim krugovima i SPC-om dio hrvatskog teritorija pripojiti srpskom dijelu drža- 
ve, odnosno Srbiji, te da se to ponovilo 1990-ih, može se zaključiti da se 1939., kad 
još nije postojala NDH, pojavio nov velikosrpski projekt kao reakcija na moguću 
hrvatsku autonomno-teritorijalnu cjelinu u Jugoslaviji, odnosno kao dokaz konti- 
nuiteta velikosrpske politike od prve polovine 19. stoljeća, koji se neće prekinuti 
do 1990-ih. 

Početkom Drugog svjetskog rata u Jugoslaviji, kao izraz dviju političkih op- 
cija nastaju dva nova velikosrpska projekta: Homogena Srbija Stevana Moljevića 
(1941.) i Srbi 1 srpske zemlje — etnografski problem srpskog naroda (1942.) Milutina 
Nedića, starijega brata predsjednika tadašnje srpske vlade Milana Nedića. Između 
njih nema većih razlika, osim u realizaciji projekta: prvi projekt temelji se na et- 
ničkom čišćenju i upotrebi svih sredstava nasilja, a drugi na prisilnom preseljenju, 
odnosno na zamjeni. Projekt Homogena Srbija u Drugom svjetskom ratu predstav- 
ljaju četnici generala Draže Mihailovića (1893.—1946.) s osloncem na emigrantsku 
vladu Kraljevine Jugoslavije u Londonu. Iako su prema planu trebali djelovati u 
savezništvu s Velikom Britanijom i savezničkim državama, to im nije zasmetalo 

Zemljovid: Krajina - Srbi u sjevero-zapadnim pokrajinama (1939.) 


Izvor: Valentić, M. (2010.), Rat protiv Hrvatske 1991. — 1995. Velikosrpski projekti od ideje do realiza- 
cije, Zagreb (zemljovidi u dodatku knjige). 

da u praksi surađuju i s nacističkom Njemačkom i s fašističkom Italijom. Drugu 
opciju predstavljala je srpska vlada u Beogradu, predvođena generalom Milanom 
Nedićem, koja je bila za političku i vojnu suradnju s Nijemcima, osobito u progonu 
Židova (Cohen, 1997.). 

Prvospomenuti projekt Stevana Moljevića (1887.—1967.), koji se u historio- 
grafiji spominje kao ,memorandum“ ili ,elaborat“, nastao je 30. lipnja 1940., a 
objavljen je tek 1981. u Zborniku dokumenata o Narodnooslobodilačkom ratu na- 
roda Jugoslavije, knj. XIV., sv. I., ,Dokumenti četničkog pokreta Draže Mihailo- 
vića 1941-1942“ (Vojnoistorijski institut, Beograd, 1981., 1-10). Njegov sadržaj 
pokazuje pretenzije na Hrvatsku i Bosnu i Hercegovinu, a sastoji se od tri dijela: 
prijedlozi o čišćenju ,srpskih zemalja“ od Hrvata i muslimana da bi se mogla stvo- 
riti Velika i Homogena Srbija zemljovid ,Velike Srbije“ sa zemljovidom ,Veli- 
ke Jugoslavije“, na zapadnom dijelu koje su prikazane ,Mala Hrvatska“ i ,Velika 
Slovenija“, a na istočnom i sjevernom dijelu manji teritoriji susjednih država koji 
će ući u »Veliku i Homogenu Srbiju“. U trećem je dijelu propagandistička poru- 
ka ,Naš put“ pisana četnicima kao glavnim izvršiteljima velikosrpskoga projekta 
Homogena Srbija. Glavna misao koja je vodila autora projekta bila je — , Tamo gdje 
ima Srba — tamo je Srbija“, koja je, uz krilaticu ,ugroženo je Sa zabilježena 
i u vrijeme prethodnih velikosrpskih projekata ,Srpska krajina“ i ,Srbi na okup“. 
Konačni cilj projekta bilo je stvaranje nove ,Velike Srbije“ u sklopu nove ,Velike 
Jugoslavije“, ali bez Bosne i Hercegovine, Makedonije, Crne Gore i s prepolov- 
ljenom Hrvatskom, jer se sve te zemlje utapaju u ,Veliku Srbiju“ koja, zbog viših 
interesa srpskoga naroda, mora biti homogena pa zbog toga ,očišćena“ od Hrvata 
i muslimana. Projekt ,Homogena Srbija“ zapravo je nastavak prethodnoga pro- 
jekta ,Krajina“ iz 1939., osobito u ,zapadnoj srpskoj oblasti“, no ovim projektom 
četnici su Hrvatskoj planirali uzeti cijelu jadransku obalu s otocima od Ploča do 
Novigradskoga mora, zajedno s Masleničkim tjesnacem. Dubrovniku bi ,veliko- 
dušno“ dali posebnu autonomiju, otprilike jednako kao što su to 1991. planirala 
vodstva JNA i Srbije u srpskoj agresiji na Hrvatsku.“ Također, četnici su Sloveniji 
»velikodušno“ prepustili Rijeku, cijeli Istarski poluotok te Trst, Julijsku krajinu s 
Goricom i još jednako toliko područja u austrijskoj Koruškoj, s Klagenfurtom i 
Villachom (Valentić, 2010., 50-52). 

Istočna i jugoistočna granica četničke ,Velike Srbije“ u ,Velikoj Jugoslaviji“ 
zadržava sve svoje stečevine iz balkanskih ratova, a zatim se, uz Makedoniju, Ko- 
sovo i Sandžak, širi na Crnu Goru, koja bi nestala i utopila se u novu Srbiju. Uz 
to, južni dio ,Homogene Srbije“ dobiva i jadransku obalu od Boke kotorske do 
Ploča (uz ,poseban status“ Dubrovnika) te cijelu istočnu Hercegovinu s Mostarom 
i željezničkom prugom od Konjica do Ploča, zajedno s rijekom Neretvom. Od 
stranih susjednih teritorija uzela bi se sjeverna Albanija sa Skadrom, od Bugarske 
dva okruga (Čustendil i Vidin), sjevernije od Niša. Rumunjska bi trebala prepu- 
stiti Srbiji veći okrug s Resitom i Temišvarom, a Mađarska veći teritorij s glavnim 
mii Szegedom i Bajom, pa čak i Pečuhom. 


4 O tome vidi: Jakša Raguž, ,Duhovi Dubrovačke Republike - pokušaji obnove Dubrovačke Republike u 
XX. stoljeću“, Glas grada (feljton), Dubrovnik, 15. ožujka 2005. - 6. travnja 2007. 

Zapadna granica ,Velike Srbije“ bila je u svim velikosrpskim projektima najo- 
sjetljivije pitanje. Sukladno paroli ,tamo gdje ima Srba, tamo je Srbija“, obuhvaća 
cijelu BiH i više od polovice teritorija Hrvatske: Dalmaciju do Novigradskog mora 
i Masleničkog tjesnaca, najveći dio Like, Kordun, Banovinu i cijeli Srijem te go- 
tovo dvije trećine Slavonije (sve do Pakraca, gdje počinje široki koridor — 20-25 
km, koji bi ,Homogenoj Srbiji“ osigurao izlaz na Dravu do granice s Mađarskom). 
Naselja s hrvatskim stanovništvom, koja su povlačenjem nove zapadne granice 
Srbije ostala u ,Homogenoj Srbiji“, stavljaju se na popis preseljenja stanovništva ili 
»Čišćenja“, odnosno likvidacije. 

Jedino pitanje koje se zasebno razmatralo bila je Dalmacija. U projektu S. 
Moljevića kaže se da ona ,mora da uđe u sastav Srbije“ Obuhvaćala bi područje 
na moru od Ploča do Šibenika. U kontinentalnom dijelu njoj bi se pripojili ko- 
tarevi Prozor, Ljubuški, Duvno, zapadni dio Mostarskog i Livanjskog kotara te 
dio Kninskog i Šibenskoga kotara. Na zemljovidu ,Homogene Srbije“ njezino je 
područje zasebno označeno da bi se iskazalo njezino strateško značenje na Jadranu 
zbog čega će dobiti ,zaseban autonoman položaj“ (Valentić, 2010., 52-54). 

O velikosrpskom projektu S. Moljevića morao se izjasniti glavni zapovjednik 
četničkih postrojba i ministar vojske u emigrantskoj Vladi Kraljevine Jugoslavije 
u Londonu Draža Mihailović. U Instrukcijama od 20. prosinca 1941. on također 
otvoreno iskazuje svoje genocidne planove o likvidaciji muslimana i Hrvata da bi 
se stvorila ,Velika Srbija“ koja mora biti homogena i ,očišćena“ od Hrvata i musli- 
mana. Među navedenim ,instrukcijama“, kao glavni ciljevi četničke borbe ističu se: 


— ,Stvoriti veliku Jugoslaviju i u njoj veliku Srbiju, etnički čistu i u granicama 
predratne Srbije, Crne Gore, Bosne i Hercegovine — Srema — Banata — Bačke. 

— Čišćenje državne teritorije od svih narodnih manjina (...). 

— Stvoriti neposredne-zajedničke granice između Srbije i Crne Gore, kao i iz- 
među Srbije i Slovenije (to bi značilo nestanak Hrvatske, op. a), čišćenjem 


Sandžaka od Muslimanskog življa, a Bosne i Hercegovine od Muslimanskog i 
Hrvatskog življa“ (Valentić, 2010., 54). 


Spomenute ,instrukcije“ četnici su u Drugom svjetskom ratu dosljedno pro- 
vodili. Prema istraživanjima Z. Dizdara moglo bi se ustvrditi da je od četničkog 
metka ili noža stradalo 32.000 Hrvata: oko 20.000 u Hrvatskoj i oko 12.000 u 
Bosni i Hercegovini. Spomenutom broju četničkih žrtava treba dodati još oko 
33.000 muslimana u Bosni i Hercegovini. Za projekt ,Velike Srbije“ ubijena su 
52 katolička svećenika i 67 muslimanskih svećenika (Dizdar i Sobolevski, 1999.). 
O dosljednom provođenju ,instrukcija“ svjedoči i govor Milana Šantića, jednog 
od četničkih vođa, u Trebinju, u istočnoj Hercegovini, u srpnju 1942.: ,,Srpske 
zemlje moraju biti očišćene od katolika i muslimana. U njima će živjeti samo Srbi. 
Čišćenje će se sprovesti temeljito. Sve ćemo ih potisnuti i uništiti bez izuzetaka i 
bez sažaljenja. To će biti polazna osnova našeg oslobođenja. (...). To treba da se 
vrši brzo i u jednom revolucionarnom zanosu“ (Dizdar i Sobolevski, 1999., 305). 

Provedbu drugog velikosrpskog projekta tijekom Drugog svjetskog rata — Srbi 
i srpske zemlje — etnografski problem srpskog naroda Milutina Nedića, vodila je op- 
cija njegova brata Milana Nedića, predsjednika srpske vlade, a s osloncem na na- 

Zemljovid Velike Srbije; Promidžbeni materijal velikosrpskih ideologa 1990-ih. 


Izvor: Mirko Grmek i drugi (1993.), Etničko čišćenje, Povijesni dokumenti o jednoj srpskoj ideologiji, 
Zagreb, 133. 


cističku Njemačku. Projekt Milutina Nedića polazi od poznate činjenice da je 
srpski narod u etničkom pogledu razbijen i živi pomiješan s drugim narodima. 
Tek polovica Srba živi u Srbiji, a druga polovica živi u zemljama gdje Srbi čine 
narodne manjine. Prema tome, da bi se postigla homogena Velika Srbija, na račun 
Hrvatske i Bosne i Hercegovine, u projektu beogradske kvislinške vlade Milana 
Nedića planirane su metode nasilne deportacije i traženi saveznici (Njemačka) za 
otimanje tuđih zemalja (Valentić, 2010., 58-59). 

Nastojeći opisati mentalitet i način razmišljanja srpskih četnika, Mirko Va- 
lentić je u svojoj knjizi istaknuo letak pronađen u Kninu, iz svibnja 1943., koji se 
ovdje navodi u skraćenom obliku: ,Braćo Srbi svake dobi, staleža i spola! Na okup! 
Svi muškarci od 15 do 60 godine neka se odazovu u našu oslobodilačku četničku 


5 O projektu Milutina Nedića i memoranduma Trećem Reichu njegova brata Milana vidi u: GRMEK, M. 
isur. (1993.), Etničko čišćenje. Povijesni dokumenti o jednoj srpskoj ideologiji, Zagreb, 134-141. 

vojsku. Hrvatske i Hrvata mora nestati, a osovinskoj vojsci dat ćemo osovinu u 
rebra a ekser (čavao, istaknuo M. V.) u tabane. Mnogo nas je i dobro smo se nao- 
ružali iako fašističkim oružjem, kojeg su nam sami davali, da sami sebe koljemo i 
strijeljamo, ali Srbin se prevariti ne da. Srbin u šumi sa crvenom zvijezdom, Srbin 
u četnicima sa mrtvačkom glavom, Srbin po hrvatskim uredima i među fašistič- 
kom vojskom, Srbin svugdje i uvijek nije bio niti jest, niti će biti ništa sem Srbin“ 


(Valentić, 2010., 55). 


Memorandum Srpske akademije nauka i umetnosti (1986.) i 
velikosrpska agresija na Hrvatsku 1990-ih 


Velikosrpskim projektom mnogi drže i Memorandum Srpske akademije nauka 
i umetnosti (1986.), iako se u njemu izravno ne spominje pojam ,Velika Srbija“. No, 
objavljivanjem njegovih dijelova u beogradskim Večernjim novostima krajem rujna 
1986. godine započela je medijska hajka s ciljem mobilizacije srpskog pučanstva 
na liniji velikosrpske, osvajačke politike. Velikosrpski ideolozi u Memorandumu 
su isticali navodnu ugroženost Srba i srpstva u Jugoslaviji, posebice na Kosovu i u 
Hrvatskoj, a zapravo su težili što većoj centralizaciji države i dominaciji Srbije nad 
ostalim jugoslavenskim republikama. Vidno istaknut komentar novinara u spome- 
nutim novinama (24. rujna 1986.), da sadržaj Memoranduma srpskih akademika 
»Zvuči kao novi poziv na novo prolivanje krvi“, iznimno je znakovit i nedvosmisle- 
no upućuje na krivce za ratnu tragediju koja se 1991. dogodila u Hrvatskoj, potom 
i u Bosni i Hercegovini. Uz medije, sustavnoj velikosrpskoj promidžbi pridružio 
se dio vodstva Srpske pravoslavne crkve i dio srpske intelektualne elite, predvođen 
pojedinim akademicima Srpske akademije nauka i umetnosti te književnicima čije 
su knjige šovinističkoga sadržaja tiskane u velikoj nakladi. Pojedinci u Srbiji koji 
su se javno usprotivili velikosrpskoj politici nisu mogli promijeniti tijek događaja. 
Glas razuma u Srbiji nadjačali su ratni pokliči pristaša velikosrpske ideje i novo- 
ga srpskog ,vožda“ Slobodana Miloševića. Njegovi ljudi preuzeli su vlast u Srbiji 
krajem rujna 1987., na 8. sjednici Centralnog komiteta Saveza komunista Srbije. 
Potom, 8. svibnja 1989., Slobodan Milošević postaje predsjednik Predsjedništva 
SR Srbije. Bivši predsjednik Predsjedništva SR Srbije Ivan Stambolić, zapravo po- 
litički mentor S. Miloševića, to je prokomentirao riječima: ,Osma sjednica zaista 
je bila ratna truba čiji je zov podigao na noge srpske nacionaliste, u pohod na ra- 
zaranje Jugoslavije. Jugoslavija je već tada bila osuđena na smrt. Preostao je samo 
njezin jezivi hropac u krvi ...“ (Stambolić, 1995., 19). Sve to događalo se prije 
višestranačkih izbora u Hrvatskoj i dolaska HDZ-a na vlast. 

Istodobno sa spomenutim političkim događajima sredinom 1980-ih potaknut 
je preustroj Oružanih snaga SFRJ, koje su (od 1969.) imale dvije zakonski ravno- 
pravne komponente: Jugoslavensku narodnu armiju (JNA) i republičke Teritorijal- 
ne obrane (TO). No, prema planu ,Jedinstvo“ Oružane snage SFRJ su centralizi- 
rane u ustrojbenom i zapovjednom pogledu, a umjesto dotadašnjih šest armija, čije 
su se zone odgovornosti dijelom poklapale s granicama republika, od kraja 1988. 
JNA je imala tri vojne oblasti (VO) na kopnu: 1., 3. i 5. Spomenutom reorganiza- 
cijom republička vodstva isključena su iz sustava zapovijedanja snagama TO, koje 

su, protivno Ustavu SFRJ iz 1974., podređene zapovjedništvima JNA, a teritorij 
Hrvatske podijeljen je između više zapovjedništava. Područja 1. i 3. VO određena 
su tako da su bila gotovo identična teritoriju planirane ,Velike Srbije“. 

Istovjetni ciljevi — očuvanje Jugoslavije kao strogo centralizirane države s pre- 
vlašću najbrojnijeg (srpskog) naroda u njoj (prema načelu ,jedan čovjek, jedan 
glas“), odnosno smanjenje prava republika a povećanje ovlasti saveznih tijela, ra- 
zlog su zbližavanja dijela vodstva JNA sa srbijanskim vodstvom i pretvaranja JNA 
u srpsku vojsku. Spomenuti proces može se pratiti i kroz memoarsko gradivo srp- 
skih dužnosnika i zapovjednika JNA, a bio je ključan za pokretanje agresije na 
Hrvatsku i BiH kako bi se ostvario cilj novoga velikosrpskog projekta da ,svi Srbi 
žive u jednoj državi“ — centraliziranoj Jugoslaviji ili ,Velikoj Srbiji“. 

Tako dnevnik suradnika Slobodana Miloševića te srpskoga člana Predsjedniš- 
tva SFRJ (od 15. svibnja 1990. i njegova predsjednika) Borisava Jovića — Posljednji 
dani SFRJ (Kragujevac, 1996.) pokazuje da je najkasnije u ljeto 1989. počelo pri- 
bližavanje političkih stavova između srbijanskog političkog vodstva i Veljka Kadi- 
jevića, saveznog sekretara za narodnu obranu (,ministra obrane“) SFRJ te njihovo 
zajedničko planiranje uporabe JNA bez znanja i odobrenja kolektivnog Predsjed- 
ništva SFRJ, bez čije odluke, prema Ustavu SFRJ, JNA nije smjela djelovati (Jović, 
1996., 45-46). Jednako tako, Veljko Kadijević u svojoj knjizi Moje viđenje raspada 
— vojska bez države (Beograd, 1993.) govori o planovima i ulozi JNA u agresiji na 
Republiku Hrvatsku čime potvrđuje da je JNA bila sredstvo kojim je srpska poli- 
tika 1991. pokušala ostvariti svoje velikosrpske ciljeve. 

Zajedničko djelovanje vodstva JNA i Srbije primjetno je, primjerice, kod razo- 
ružavanja hrvatske Teritorijalne obrane (TO) na temelju zapovijedi od 14. svibnja 
1990., koju je protuzakonito (bez znanja i suglasnosti Predsjedništva SFRJ) potpi- 
sao načelnik Generalštaba Oružanih snaga (GS OS) SFRJ general Blagoje Adžić 
(Dokumenti 2007., knjiga 1, dok. 4). Naime, B. Jović je tri dana potom u svoj 
dnevnik zapisao (Jović, 1996., 146): , Praktično smo ih razoružali. Formalno, ovo 
je uradio načelnik Generalštaba, ali faktički po našem nalogu. Slovenci i Hrvati 
su oštro reagovali, ali nemaju kud“. Prema tome, iako je zapovijed o izmještanju 
naoružanja TO koja nisu bila pod nadzorom JNA u skladišta JNA službeno upu- 
ćena svim vojnim oblastima u Jugoslaviji, dnevnik B. Jovića potvrđuje da je glavni 
cilj bio razoružati Sloveniju i Hrvatsku. Razoružavanjem Hrvatske, odmah nakon 
što su postali poznati rezultati višestranačkih izbora u Hrvatskoj, na kojima je 
pobijedila ,hrvatska opcija“, dakle prije konstituiranja novog, demokratski iza- 
branog Hrvatskog sabora (30. svibnja 1990.), JNA je osigurala potpunu nadmoć 
u slučaju sve izvjesnijeg oružanoga raspleta političke krize u Jugoslaviji nametnute 
pokušajem realizacije novog velikosrpskog projekta. Provedba spomenute zapo- 
vijedi odredila je daljnji tijek događaja u Hrvatskoj jer su srpsku agresiju u ljeto 
1991. hrvatsko vodstvo i hrvatski građani koji su to vodstvo priznavali, a Hrvat- 
sku smatrali svojom domovinom, dočekali razoružani. Danas je potpuno jasno 
da je svoje ,oružane bitke“, koje je u govoru okupljenom mnoštvu (navodi se oko 
milijun nazočnih) Srba na Kosovu Polju kod Prištine najavio na Vidovdan — 28. 
lipnja 1989., Slobodan Milošević planirao provesti upravo uz pomoć JNA. Treba 
li podsjetiti da je govor održan gotovo godinu dana prije nego što je u Hrvatskoj 
došlo do demokratskih promjena i HDZ-ova preuzimanja vlasti? 

Suradnja vodstva JNA i Srbije nedvojbena je i u izazivanju krize u Hrvatskoj 
u siječnju 1991., nakon što je Predsjedništvo SFRJ 9. siječnja zapovjedilo da se u 
roku od 10 dana moraju razoružati i raspustiti sve oružane formacije koje nisu u 
okviru Oružanih snaga SFRJ. Bio je to nov pritisak JNA na hrvatsko vodstvo i 
stvaranje psihoze uvođenja izvanrednog stanja (Jović, 1996., 247-264). Ni tjedan 
dana nakon Miloševićeva zahtjeva da JNA ,pokrije 'srpska' područja u Hrvatskoj“ 
predsjednik SDS-a, istaknuti srpski intelektualac i akademik Jovan Rašković, po- 
ručio je krajem siječnja 1991. članstvu svoje stranke: , Nacionalni pokret srpskog 
naroda u Hrvatskoj je pokret za nacionalnu ravnopravnost, građanska prava i de- 
mokratsku rezidualnu i saveznu Jugoslaviju. Ostaju još neke druge mogućnosti 
koje će postati aktuelne za, najkasnije, nekoliko mjeseci: samostalna Srbija, srpska 
država Krajina kao dio ili autonomna pokrajina Srbije ili, konačno etnička Srbija 
koju mogu zvati zastarjelom krilaticom ili podvaljivačkim imenom velike Srbije“ 
(Dokumenti 2007., knjiga 2, dok. 56). Sukladno tome, B. Jović je 25. veljače 1991. 
u svoj dnevnik zapisao: ,Prema mišljenju vojnog vrha treba (...) u Hrvatskoj insti- 
tucionalno i politički jačati srpsku krajinu i podržati njeno otcepljenje od Hrvatske 
(ne javno nego faktički)“ (Jović, 1996., 277). U takvim okolnostima, početkom 
ožujka 1991. u Pakracu je došlo do prvog oružanog sukoba između hrvatske poli- 
cije i srpskih ekstremista, odnosno terorista, no bez ljudskih žrtava. 

Nakon ,krvavog Uskrsa“ na Plitvicama (31. ožujka 1991.) i novog oružanog 
sukoba između hrvatske policije i srpskih terorista, u kojem je ubijen Josip Jović, 
prvi poginuli hrvatski branitelj u Domovinskom ratu, B. Jović je, prema dogovoru 
sa S. Miloševićem, na razgovor pozvao V. Kadijevića i B. Adžića. Zaključak razgo- 
vora koji su tada vođeni i odluka koje su tada donesene može se sažeti u rečenicu 
koju je B. Jović zapisao u svom dnevniku 5. travnja 1991.: ,U svakom slučaju, 
prešli smo Rubikon“ (Jović, 1996., 317). Naime, zaključeno je da bi, s obzirom na 
to da tzv. srpski blok u Predsjedništvu SFRJ nije imao većinu, stav da vojska ne 
smije koristiti oružje bio katastrofalan za srpski narod u Hrvatskoj. Jović i Milo- 
šević pitali su generale hoće li vojska dopustiti da hrvatska policija zauzme Knin 
i druge ,srpske“ gradove koji su sada pod srpskom vlašću, a oni su odgovorili da 
neće. I obvezali se da će u slučaju da ih Hrvati napadnu ,stupiti u oružano dejstvo“ 
i obavijestiti Jovića, koji će potom sazvati Predsjedništvo i samo ga obavijestiti o 
tome, bez traženja suglasnosti. Jović je generalima rekao da bi svako drugo po- 
stupanje bilo izdaja, a izdaja znači pad srpskog rukovodstva i JNA, s čime su se 
generali složili (Jović, 1996., 317). Događaji koji su uslijedili zorno su potvrdili da 
su srbijansko vodstvo i JNA zaista ,prešli Rubikon“. 

Nova, ,dramatična sjednica“, kako piše B. Jović, ,trajala je dva dana i dve 
noći“ — 7. i 8. svibnja 1991., a završila je 8. svibnja poslije ponoći, odnosno 9. svib- 
nja ujutro u 3 sata. Prema njegovim zapisima, odluke Predsjedništva SFRJ rezultat 
su ,neviđenog političkog nadmudrivanja i natezanja“, pa se ,mora imati u vidu 
da su ovi zaključci možda i taktički kompromis Hrvatske, koja je bila do krajnjih 
granica pritjerana uza zid“. U razgovoru s Miloševićem i Kadijevićem prevladao 
je zaključak ,da treba omogućiti Slovencima da se legalno odvoje“ te da se treba 
pobrinuti da se ostvare odluke Predsjedništva SFRJ od 7. i 8. svibnja zato što je ,u 
suštini, odluka Predsjedništva SFRJ vojna opcija (jer je dala ogromna ovlašćenja 
vojsci) iako se tako ne zove“ te da ,vojska treba da shvati i prihvati da je srbijan- 

skom vodstvu presudno da brani teritorije naroda koji žele da ostanu u Jugoslaviji 
i da mu daleko više odgovara da to čini na osnovu očuvanja legaliteta savezne 
vlasti, a znatno manje vojnim udarom“. Vojni udar drže opasnim ,jer bi doveo i do 
gubljenja legitimiteta i vlasti u Srbiji, ako ona podrži vojnu opciju“. Komentar toga 
dijela B. Jović zaključuje kratkim rečenicama: ,Kadijević je prihvatio takav prilaz. 
Slobodan (Milošević, op. a.) se slaže“ (Jović, 1996., 321-324). 

Nakon sjednice Predsjedništva 7. i 8. svibnja 1991., kojom je JNA odobrena 
uspostava ,tampon zona“ između srpskih terorista i hrvatske policije, a zapravo 
joj je omogućeno zauzimanje povoljnih pozicija za napad na Hrvatsku, uslijedila 
je kriza Predsjedništva SFRJ izazvana odbijanjem prosrpskoga bloka u Predsjed- 
ništvu da 15. svibnja potvrdi izbor hrvatskog predstavnika Stjepana Mesića za 
predsjednika Predsjedništva SFRJ. B. Jović je u dnevniku zapisao i događaje koji 
su prethodili takvoj odluci (Jović, 1996., 324, 325). Time je otvorena kriza u Pred- 
sjedništvu SFRJ, odnosno u državi, koja je rezultirala intervencijom JNA u Slove- 
niji krajem lipnja. U srpnju 1991., nakon početka oružanoga sukoba u Sloveniji, S. 
Milošević i B. Jović dogovorili su sastanak s V. Kadijevićem radi realizacije pret- 
hodnih dogovora između JNA i srbijanskog vodstva, koje je on bio spreman pri- 
hvatiti. Zatražili su žestok odgovor Slovencima, zauzimanje pozicija u Hrvatskoj s 
glavnim snagama JNA ,na liniji: Karlovac — Plitvice na zapadu; Baranja, Osijek, 
Vinkovci — Sava na istoku; i Neretva na jugu“, kako bi se pokrile ,sve teritorije 
gde žive Srbi do potpunog raspleta, odnosno do konačnog slobodnog opredeljenja 
naroda na referendumu radi osiguranja srpskih zahtjeva“ te izbacivanje slovenskih 
i hrvatskih kadrova iz JNA. Kadijević je sve to prihvatio, uz procjenu da mu za 
izvršenje toga treba 6-10 dana. No, Jović i Milošević tražili su da to ubrza na 2-3 
dana, pa je Kadijević i to prihvatio (Jović, 1996., 349). 

U skladu sa zahtjevima srbijanskoga vodstva JNA je zapravo već djelovala: 26. 
lipnja postrojbe JNA pomogle su srpskim paravojnim postrojbama zauzeti veći 
dio Gline, a 3. srpnja 1991. Novosadski korpus JNA počeo je ofenzivno djelovati 
u Baranji. Tako je počela otvorena agresija Srbije i JNA na Republiku Hrvatsku. 
Novi velikosrpski projekt, s ciljem da ,svi Srbi žive u jednoj državi“, prešao je u 
krvavu fazu realizacije i potvrdio kontinuitet velikosrpske politike prema hrvat- 
skom teritoriju. 

Jovićev dnevnik nadopunjuje knjiga Veljka Kadijevića Moje viđenje raspada — 
vojska bez države (Beograd, 1993.). Govoreći o cilju JNA i etapama oružanoga su- 
koba koji je pokrenut radi ostvarenja toga cilja, te planovima za njegovu realizaciju 
i ocjenama uspješnosti njihove provedbe, Kadijević je potvrdio da je minimalan 
cilj uporabe JNA, odnosno suradnje srbijanskoga vodstva i jugoarmije, bio osigu- 
ranje područja u Republici Hrvatskoj na kojem su pobunjeni Srbi preuzeli vlast, a 
da je maksimalan cilj bio rušenje legalne i demokratski izabrane vlasti u Hrvatskoj 
(Kadijević, 1993., 134-137). Spomenuta knjiga tada najvišeg jugoslavenskog voj- 
nog dužnosnika potvrđuje da je JNA 1991. djelovala kao srpska vojska, u cilju pro- 
vođenja ciljeva srbijanske politike. Upravo je general Kadijević u svojoj knjizi zapi- 
sao da je ,JNA predstavljala osnovu iz koje su formirane tri vojske: Vojska Savezne 
Republike Jugoslavije (SRJ), Vojska Republike Srpske i Vojska Republike Srpske 
Krajine“ (Kadijević, 1993., 163). Sve tri vojske bile su u funkciji srpske osvajačke 
politike, odnosno ostvarenja novoga velikosrpskoga projekta. Razlog zašto JNA 

tada nije i službeno postala srpska vojska objasnio je već spomenuti srbijanski član 
u predsjedništvu SFRJ i jedan od najbližih Miloševićevih suradnika Borisav Jović: 
»1o0 bi za budući rasplet jugoslavenske krize Srbiju i Crnu Goru vodilo u nepovolj- 
nosti, a tu srpsko-crnogorsku vojsku u poziciju “agresora' na srpskim prostorima 
van Srbije“ (Jović, 1996., 388-389). Slično objašnjenje dao je i ministar za vjerska 
pitanja Srbije Dragan Dragojlović, govoreći krajem rujna 1991. u Valjevu pred 
demoraliziranim pripadnicima brigade JNA iz Srbije koja je pretrpjela gubitke u 
bitci za Vukovar: ,Mi stalno govorimo da Srbija nije u ratu s Hrvatskom, ali je to 
srpski narod. Mi to ne možemo da kažemo zbog svetskog javnog mnenja, jer bi 
onda Srbija bila agresor. Jer, kada je vojnik JNA u Hrvatskoj ne može se reći da je 
to Srbija. Zbog toga Srbija ne može da ima svoju vojsku u JNA“ (Dragan Todoro- 
vić, ,Da se general izvini“, Borba, 26. 9. 1991., 3). 


Zaključak 


Zajednički cilj navedenih velikosrpskih projekata, od 1836. do 1990-ih, bio je 
stvaranje jedinstvene, velike srpske države (,Velike Srbije“), sa zapadnom granicom 
duboko na teritoriju Republike Hrvatske (otprilike do linije Virovitica — Pakrac — 
Karlovac — Ogulin s dijelom Gorskog kotara — Karlobag), u kojoj će živjeti svi Srbi 
s područja nekadašnje Jugoslavije, ali i Balkana. Od sredine 1980-ih, otprilike 
stoljeće i pol nakon nastanka spisa Vuka Karadžića ,,Srbi svi i svuda“ (1836.), pr- 
vog ozbiljnijeg velikosrpskog projekta u 19. stoljeću, planiran je nov velikosrpski 
projekt koji se provodio prema načelu ,svi Srbi u jednoj državi“. Taj se cilj mogao 
ostvariti samo pripajanjem područja na kojima su živjeli Hrvati i Bošnjaci-mu- 
slimani, odnosno srpskom agresijom na Hrvatsku i Bosnu i Hercegovinu, koja je 
počela u ljeto 1991. godine. Potom je u svibnju 1992., jedan drugi Karadžić (Rado- 
van), u separatističkoj Skupštini srpskog naroda Bosne i Hercegovine u Sarajevu, 
potvrdio da je u tijeku realizacija novoga velikosrpskoga programa, čiji je temeljni 
cilj bio ,savez srpskih država“ (,Republike Srpskog naroda Bosne i Hercegovine“ 
i Republike Srpske Krajine“ sa Srbijom), odnosno stvaranje jedinstvene srpske 
države (,Velike Srbije“), u kojoj bi živjeli svi Srbi s prostora nekadašnje Jugoslavije 
(»svi Srbi na okupu“). Pripreme i vođenje rata u Hrvatskoj i Bosni i Hercegovini 
planirala je i kontrolirala Republika Srbija, a glavna snaga za njegovo vođenje i 
ostvarenje zadanog cilja bila je JNA. Uz ostale izvore, o tome svjedoče i knjige B. 
Jovića Poslednji dani SFRJ i V. Kadijevića Moje viđenje raspada. Prema tome, izvori 
od razdoblja Karadžića (Vuka) iz prve polovice 19. stoljeća, do Karadžića (Rado- 
vana) iz 1990-ih, svjedoče o neprekinutom pokušaju provođenja ideje stvaranja 
»Velike Srbije“ i potvrđuju da je kontinuitet velikosrpske politike uzrok ratu na 
prostoru nekadašnje SFR Jugoslavije u 1990-im. 

